Villanova University

Villanova University je katolícka výskumná univerzita v meste Villanova na predmestí Philadelphie v Pensylvánii v USA. Bola založená Rádom svätého Augustína v roku 1842 a pomenovaná po svätom Tomášovi z Villanovy. Univerzita je najstaršou katolíckou univerzitou v štáte a jednou z dvoch augustiniánskych inštitúcií vyššieho vzdelávania v USA. Univerzita je spätá so starým Kostolom svätého Augustína vo Philadelphii, ktorý založili augustiniánski mnísi z provincie svätého Tomáša z Villanovy v roku 1796, a s farskou Akadémiou svätého Augustína, ktorá bola založená v roku 1811. Je zaradená do kategórie Doktorandské univerzity – Vysoká výskumná aktivita. Bakalársky titul z matematiky tu v roku 1977 získal Robert Francis Prevost, ktorý sa v roku 2025 stal pápežom Levom XIV. Galéria Referencie Iné projekty Commons ponúka multimediálne súbory na tému Villanova University Externé odkazy Oficiálny web